Turid Balke

**Turid Balke** (1921–2000) var en norsk skuespiller, regissør, barnebokforfatter og scenograf. 

Turid Balke filmdebuterte 1953 i den norske filmen *[[Brudebuketten]]*. Sist kjent som den plagsomme naboen fru Smith i TV2s *[[Karl & Co]]*. 

## Biografi

### Teater
Turid Balke scenedebuterte i 1952 og har vært ansatt ved Trøndelag Teater, Folketeateret og Chat Noir. Hun har også hatt frilansoppdrag ved flere scener, blant andre Södra Teatern i Malmø i 1959. Blant hennes tidlige teaterroller kan en nevne Petrea i *Det lykkelige valg*, Hilde i *Fruen fra havet* og Kvitugla i Olav Duuns *[[Medmenneske]]*. Hun har utover sin skuespillerkarriere skrevet og iscenesatt en rekke stykker for barn, blant annet *En modig mygg* som hun blant annet satte opp på Nationaltheatret i 1972. Fra 1972 var hun sammen med Pernille Anker med på å starte opp barneteatervirksomheten ved Scene 7, og de to startet i 1975 frilansgruppen Filiokusteatret, der Balke var en drivende kraft frem til 1982. 

### Film og TV
Turid Balke har også gjort seg bemerket i flere barnefilmer, blant annet i Ivo Caprinos *[[Ugler i mosen (film)|Ugler i mosen]]* fra 1959 og de to *[[Kamilla og tyven]]*-filmene.

I 1963, 1964 og 1965 var hun programleder for noen av NRK TVs barneprogrammer i serien *[[I kosekroken (TV-serie)|I kosekroken]]*; der fremstod hun som «Trollmor» med forskjellige huslige sysler som å koke soppbrygg og stoppe sokkene til trollet «Storfot».

Hun har utover det hatt biroller i en rekke norske filmkomedier slik som *[[Lån meg din kone]]* (1958), *[[Sønner av Norge (film)|Sønner av Norge]]* (1961), *[[Alle tiders kupp]]* (1964) og *[[Noe helt annet]]* (1985). Hun hadde også en liten birolle i den amerikanske action-eventyr-filmen *[[Den 13. krigeren]]* fra 1999.

### Billedkunstner, forfatter og skaper av «Balkeby»
Turid Balke hadde også utdannelse fra Statens håndverks- og kunstindustriskole og både malte og laget fargerike treleker, som gnavbrikker og små hus og figurer i det hun kalte «Balkeby», inspirert av hennes barndoms Kirkenes.

Hun fikk Kulturdepartementets illustrasjonspris for tegningene i *Det begynte en fredag i Finvik*.

Turid Balke var oldebarn av maleren Peder Balke.

## Filmroller (utvalg)
* 1953 &ndash; *[[Brudebuketten]]*
* 1958 – *[[Lån meg din kone]]*
* 1959 – *[[Støv på hjernen (1959)|Støv på hjernen]]*
* 1959 – *[[Ugler i mosen (film)|Ugler i mosen]]*
* 1961 – *[[Sønner av Norge (film)|Sønner av Norge]]*
* 1962 – *[[Sønner av Norge kjøper bil]]*
* 1963 – *Stompa Selvfølgelig*
* 1976 – *[[Olsenbanden for full musikk]]*
* 1988 – *[[Kamilla og tyven]]*
* 1989 – *[[Kamilla og tyven II]]*
* 1989 – *Tidlös kärlek*  
* 1999 – *[[Den 13. krigeren]]*

## TV-roller
* 1975 &ndash; *[[Benoni og Rosa]]* (mini-serie)
* 1982 &ndash; *[[Brødrene Dal og spektralsteinene]] (TV-serie)
* [[1984]] –  *Lykkeland* (mini-serie)
* [[1989]] – *Marerittet* (mini-serie)
* [[1994]] &ndash; Bi- rolle som «damen i nr.14»  i *Mot i brøstet* (TV-serie)
* [[1998]]-[[1999|99]] – *Karl & Co* (TV-serie)

== Barnebøker ==
* [[1974]]: *Det begynte en fredag i Finvik*  
* [[1980]]: *En modig mygg: et myggestikkstykke* – oppført på [[Nationaltheatret]]s amfiscene 1971 
* [[1997]]: *Hilsen fra Dirut'' 

## Referanser


## Eksterne lenker
* 
* Om Turid Balke, presentasjon på Kulturnett